Kardamonske planine
Kardamonske planine, znane i kao planine Krâvanh (kmerski: ជួរភ្នំក្រវាញ Chuor Phnom Krâvanh; tajlandski: ทิวเขาบรรทัด Thio Khao Banthat) su planinski lanac koji se proteže kroz jugozapadnu Kambodžu i istočni Tajland. Na jugoistoku se nadovezuju na Slonovske planine, drugi veliki planinski lanac u Kambodži. Najviši vrh je Phnom Aural (1,813 m), ujedno i najviši vrh Kambodže, dok su ostali važni vrhovi Phnom Samkos (1,717 m), Phnom Tumpor (1,516 m) i Phnom Kmoch (1,220 m). 

Planina je naziv dobila po istoimenoj začinskoj biljci, čestoj na području Indijskog potkontinenta. Taj je naziv preuzet iz izvornog naziva na kmerskom jeziku, koji u prijevodu znači upravo to. 

Na zapadnim obrincima lanca nalaze se guste kišne šume s oko 3,800–5,000 mm padalina na godišnjoj razini. S druge strane, istočni dio lanca, koji se nastavlja na Kambodžansku ravnicu, ima samo između 1,000 i 1,500 mm padalina na godišnjoj razini. Upravo se na tim obroncima još uvijek uzgajaju kardamon i papar. 

Planina je znakovita po svom biodiverzitetu, posebice bogatstvu faune, te ima nekoliko zaštićenih područja, kako u Kambodži, tako i u Tajlandu. Dijelovi planinskog lanca su izrazito nepristupačni, što je uvelike doprinijelo očuvanju okoliša, međutim isti ti dijelovi poznati su i kao jedno od posljednjih utočišta Crvenih Kmera tokom Kambodžansko-vijetnamskog rata.

Planine u Kambodži
Planine u Tajlandu